CELEX: E2017J0009
Language: sl
Date: 2018-05-30 00:00:00
Title: Sodba Sodišča z dne 30. maja 2018 v zadevi E-9/17 – Edmund Falkenhahn AG proti Uradu za nadzor finančnega trga (Finanzmarktaufsicht) (Direktiva 2009/110/ES – Institucije za izdajo elektronskega denarja – Vnovčenje v nominalni vrednosti – Zahteve glede zaščitnih ukrepov)

20.9.2018   
            
            
               SL
            
            
               Uradni list Evropske unije
            
            
               C 335/20
            
         
      SODBA SODIŠČA
      z dne 30. maja 2018
      v zadevi E-9/17
      Edmund Falkenhahn AG proti Uradu za nadzor finančnega trga (Finanzmarktaufsicht)
      
      
         (Direktiva 2009/110/ES – Institucije za izdajo elektronskega denarja – Vnovčenje v nominalni vrednosti – Zahteve glede zaščitnih ukrepov)
      
      (2018/C 335/12)
      V zadevi E-9/17, Edmund Falkenhahn AG proti Uradu za nadzor finančnega trga (Finanzmarktaufsicht) – katere predmet je ZAHTEVEK, ki ga je Sodišču na podlagi člena 34 Sporazuma med državami Efte o ustanovitvi nadzornega organa in sodišča predložila pritožbena komisija lihtenštajnskega Urada za nadzor finančnega trga (Beschwerdekommission der Finanzmarktaufsicht) v zvezi z razlago Direktive 2009/110/ES Evropskega parlamenta in Sveta z dne 16. septembra 2009 o začetku opravljanja in opravljanju dejavnosti ter nadzoru skrbnega in varnega poslovanja institucij za izdajo elektronskega denarja ter o spremembah direktiv 2005/60/ES in 2006/48/ES in razveljavitvi Direktive 2000/46/ES – je Sodišče v sestavi: predsednik Páll Hreinsson ter sodnika Per Christiansen (sodnik poročevalec) in Martin Ospelt (ad hoc sodnik), 30. maja 2018 izdalo sodbo, katere izrek se glasi:
      
                  1.
               
               
                  Ni združljivo s členom 11(1) in (2) Direktive 2009/110/ES Evropskega parlamenta in Sveta z dne 16. septembra 2009 o začetku opravljanja in opravljanju dejavnosti ter nadzoru skrbnega in varnega poslovanja institucij za izdajo elektronskega denarja ter o spremembah direktiv 2005/60/ES in 2006/48/ES in razveljavitvi Direktive 2000/46/ES, če se vrednost elektronskega denarja v katerem koli trenutku razlikuje od nominalne vrednosti prejetih denarnih sredstev, vključno v obdobju med izdajo in unovčenjem.
               
            
                  2.
               
               
                  Prvi in drugi pododstavek člena 7(2) Direktive 2009/110/ES v povezavi s tabelo 1 iz točke 14 Priloge I k Direktivi 2006/49/ES Evropskega parlamenta in Sveta z dne 14. junija 2006 o kapitalski ustreznosti investicijskih podjetij in kreditnih institucij izčrpno opredeljujeta, katera sredstva so varna sredstva z nizkim tveganjem za namene člena 7(1) Direktive 2009/110/ES.